Maria Corina Machado

Maria Corina Machado Parisca (☆ 7 di òktober 1967 na Caracas) ta un ingeniero industrial i polítiko venezolano. E ta un di e lidernan prominente di oposishon kontra e régimen outoritario di Nicolás Maduro. Machado a sirbi komo miembro di Asamblea Nashonal di Venezuela (2011-2014), i a presentá komo kandidato den elekshonnan presidensial di 2012 miéntras ku e tabata eksperensiá represhon di e régimen di Maduro. E ta wòrdu konsiderá komo un polítiko konservativo liberal. Na 2025, el a gana e Premio Nobel di Pas.

 Bida i karera 
Machado a nase komo yu muhé mayó di Enrique Machado, un empresario, i sikólogo Corina Parisca. El a optené un titulo den ingenieria industrial na Universidad Católica Andrés Bello i un master den finansa. El a traha den e industria di outo na Valencia promé ku el a muda pa Caracas na 1992.The New York Times: The Rose That Is a Thorn in Chávez's Side (konsultá 18 di desèmber 2018). Archivá 5 di aprel 2023.

Huntu ku Alejandro Plaz, el a funda e organisashon boluntario Súmate na 2001. Na 2004, e movementu aki a pidi pa un referèndum pa kita Hugo Chávez for di su funshon. Despues di e referèndum, Machado i Plaz a wòrdu akusá di traishon i konspirashon.Human Rights Watch: Venezuela court orders trial civic society leaders (konsultá 18 di desèmber 2018). Archivá 3 di sèptèmber 2023. E kaso kontra di dje a wòrdu pará na 2006 dor di e hues di investigashon pa motibu di violashonnan di proseso hudisial.

Na 2010, Machado a renunsiá su posishon na Súmate pa postulá su mes pa e Asamblea Nashonal, representando e estado Miranda. Dia 26 di novèmber di e mesun aña, el a gana e elekshon i a sigurá su asiento den e asamblea. E ta fundadó i a bira tambe koordinadó nashonal di e partido polítiko Vente Venezuela. El a postulá komo kandidato pa e elekshon presidensial di 2012, kual el a pèrdè kontra Henrique Capriles. Durante e kampaña, el a wòrdu ataká repetidamente pa partidarionan di gobièrnu. Durante e protestanan venezolano di 2014, el a hunga un ròl importante den e manifestashonnan kontra gobièrnu di Nicolás Maduro. thumb|left|222px|Machado ku Edmundo González na 2024

Na 2023, Machado a gana e primario di e partidonan di oposishon uní pa bira nan kandidato pa e elekshon presidensial di 2024. Ora e gobièrnu di Venezuela a strob’é di partisipá den e elekshon, el a nombra Corina Yoris komo kandidato di remplaso, pero despues Yoris a wòrdu remplasá pa Edmundo González Urrutia. Segun e resultadonan publiká pa e oposishon, nan a gana e elekshon, miéntras ku e gobièrnu di Maduro tambe a proklamá viktoria. Poko despues, na ougùstùs 2024, Machado a anunsiá ku el a bai skonde, sitando miedu pa su bida i libertat bou di e régimen outoritario di Maduro.

 Rekonosementu internashonal 
Machado a risibí rekonosementu internashonal pa su aktividat polítiko i humano. 
Den 2018 el a wòrdu inkluí den e lista 100 Women di BBC. Den òktober 2024 el a risibí na Strasburg e Premio Václav Havel pa derechonan humano. Den 2025 el a wòrdu mensioná pa e revista Time entre e 100 persona mas influenshal riba mundu.

 Premio Nobel 
Na òktober 2025 el a wòrdu premiá ku e Premio Nobel di Pas, “pa su kompromiso pa logra un transishon hustu i pasífiko for di un diktadura pa un demokrasia na Venezuela.” Den su mensahe di gratitut, el a dediká e premio na pueblo venezolano i na presidente di Merka, Donald Trump.HLN, 10 oktober 2025,María Corina Machado draagt Nobelprijs op aan Venezolaans volk én Donald Trump: “Een belangrijke bondgenoot”

E desishon pa otorgá e Premio Nobel di Pas na Machado a kousa kontroversia. Segun grupo di demonstrante i organisashonnan sivíl, e posishonnan polítiko di Machado por kontribui na intensifiká tenshon i por wòrdu interpretá manera un forma di legitimashon pa un posibel intervenshon militar merikano, ku nan ta konsiderá kontra lei internashonal. Nobel Prize for Venezuelan Dissident Draws Criticism, The New York Times

Dia 10 di desèmber 2025, sy yu muhé di Machado, Ana Corina Sosa, a risibí e premio na Noruega den nòmber di su mama. Segun reportenan di prensa, Machado a sali for di Venezuela den sekreto, entre otro den boto pa Kòrsou, i a sigui biaha pa Oslo, kaminda el a yega despues di e seremonia.

Kategoria:Hende
Kategoria:Politiko
Kategoria:Venezuela
Pas